Myrdal er oppvokst på Askøy og spilte først håndball for de lokale klubbene Kleppestø Håndball og Florvåg IF. Hun var deretter innom Idrettslaget Bjørnar før hun fikk kontrakt med eliteserielaget Tertnes Håndball hvor hun ble lagvenninne med blant andre Kjersti Grini, Mette Davidsen og Mia Hundvin. Her ble hun en nøkkelspiller på laget som venstre ving, noe som også åpnet veien til landslaget. I 1997 fikk hun sin debut på det norske håndballandslaget i en kamp mot Spania. Hun spilte også for Tertnes i EHF-cupen.